# Premis Ciutat de Sant Cugat

Els Premis Ciutat de Sant Cugat o Premis Sant Cugat, hereus dels antics Premis Santcugatenc de l'Any, són uns premis anuals, convocats per l'ajuntament de Sant Cugat del Vallès, que tenen com a objectiu reconèixer i premiar a persones, col·lectius o entitats per la seva activitat destacada dins el municipi.
La primera edició dels Premis Santcugatenc de l'Any va ser una iniciativa de l'associació Amics de Ràdio Sant Cugat i es va fer l'any 1982. Els Premis van deixar d'atorgar-se l'any 2002 després que l'emissora tanqués i es dissolgués l'associació. Més tard, l'any 2005, l'ajuntament de Sant Cugat els va recuperar, amb caràcter institucional. L'Ajuntament els va canviar el nom, anomenant-los des d'aleshores Premis Ciutat de Sant Cugat, o simplement Premis Sant Cugat.
Els anys 2019 i 2020, els Premis no es van lliurar, essent posposats a causa de la situació de crisi generada per la COVID-19. La darrera edició celebrada es correspon als Premis 2018, lliurats el març de 2019.
Les candidatures als Premis són proposades per una comissió de l'ajuntament de Sant Cugat o bé a través de particulars. Un jurat, integrat per representants polítics i representants de diferents àmbits de la vida locals, decideix sobre els possibles guanyadors o guanyadores. La ciutadania participa amb una votació popular al web de l'ajuntament. S'entreguen sis guardons: 1) Solidaritat i Civisme, 2) Cultura i Art, 3) Economia, 4) Esports Promoció de la Ciutat, i 5) Reconeixement a tota una trajectòria al servei de la ciutat.
Els Premis es lliuren en una espectacular cerimònia que es desenvolupa al Teatre-Auditori de Sant Cugat, durant la qual es pot gaudir de l'actuació d'orquestres, cantants, corals i altres artistes, com ara, la Companyia Elèctrica Dharma, que va actuar al lliurament de premis de l'any 2002, o l'Orquestra Simfònica de Sant Cugat. El 2011, l'actor Toni Albà va participar en la gala amb la seva paròdia de Joan Carles I d'Espanya, la qual cosa va fer que el Partit Popular el volgués vetar a les properes edicions. Els Premis es concreten en una peça artística de l'escultor Salvador Juanpere i un diploma acreditatiu i no tenen retribució econòmica.
La convocatòria dels premis de l'edició del 2019 no es va dur a terme a causa de l'arribada de la pandèmia de COVID-19 a Catalunya a principis de 2020. Des de llavors, no s'ha organitzat cap altra edició.

## Relació de guardonats

Dades de la pàgina especial de l'Ajuntament de Sant Cugat dedicada als Premis.
2005
* Aula d'Extensió Universitària
* Càrites Parroquial
* Erik Johansson
* Pepa Llunell i Sangés
* Júnior FC
* Premi extraordinari:Tot Sant Cugat
2006
* Enriqueta Guarch i Cuberas
* Mossèn Pere Grau i Andreu
* Orquestra Simfònica Sant Cugat¡
* Consol Torrente i Aranega
* Sant Cugat Esport FC
* Premi extraordinari: Centre Borja
2007
* Antoni Aguilera
* Glòria Rognoni
* Escoles bressol municipals de Sant Cugat
* Societat Coral La Lira
* Ràdio Sant Cugat
2008
* UREF i Agrupació Teatral la Floresta
* Júlia Menéndez
* Associació Familiars Alzheimer Vallès Occidental (AFA)
* Marxa Infantil
* Eduard Ansaldo
* Premi extraordinari: Emma Vilarasau Tomàs
2009
* Casal d'Avis de Valldoreix
* Delphi
* Josep Castellví i Jordi Roca
* Montserrat Rumbau i Joan Troyano
* Plataforma Santcugatenca per a l'Autodeterminació
* Premi extraordinari: Arcadi Oliveres i Boadella
2010
* Associació d'Amics de Pedra i Sang
* Laura Esteve
* Llar d'Avis de la Parròquia
* Televisió de Sant Cugat
* UPC Campus d'Excel·lència
* Premi extraordinari: Pere Formiguera i Sala
2011
* Assumpció Esteban
* Castellers de Sant Cugat
* Oriol Abril
* Delegació local de l'Associació Catalana per al Parkinson
* Ubisoft Entertainment
* Premi extraordinari: Victòria Camps i Cervera
2012
* Associació de Voluntaris de Protecció Civil
* Geganters de Sant Cugat
* Rogeli Pedró
* StQlímpics
* Diari de Sant Cugat
* Premi extraordinari: Joan Villadelprat i Bernal
* Premi extraordinari: Escola Joan Maragall.
2013
* Taller Jeroni de Moragas
* Club de Rugby Sant Cugat
* Domènec Miquel
* Elisabet Franch i Moncunill
* Voluntariat per la llengua
* Premi extraordinari: Imma Monsó
2014
* Llibreia Paideia
* Mira-sol Teatre
* Comissió del Ball de Gitanes
* Rotary Club Sant Cugat
* Lectures a la Fresca
* Premi extraordinari:Josep Ferré Rovira.
2015
* Banc del Temps
* Diables de Sant Cugat
* Assedega'm
* Dar-Al-Amal. Casa de l'Esperança
* Coral Tardor de la gent gran
* Premi extraordinari: Jaume Pla i Pladevall
2016
* L'Ateneu
* Esplai Pica-Roca
* Alumnes Escola Thau Sant Cugat
* Aula de So
* Fons Social Sant Cugat-Valldoreix (FSSV)
* Premi extraordinari: Josep Canals
2017
* Joan Hidalgo
* Marta Martí
* Montse Mora
* Lluís Ribas
* Patí Hoquei Club Sant Cugat
* Premi extraordinari: Gemma Mengual i Civil
2018
* Escola avenç - FabLab Sant Cugat (votació popular)
* Fundació Jeroni de Moragas
* Club Volei Sant Cugat
* Cor De Gospel Sant Cugat
* Premi extraordinari: Eduard Jener

## Referències

* 1 2 3 «El Centre Borja rep el premi extraordinari». Diari de Sant Cugat. [Consulta: 11 desembre 2022].
* 1 2 3 324cat. «Ràdio Sant Cugat recupera els Premis Santcugatenc de l'Any en una gala amb l'Elèctrica Dharma». TV3, 21-02-2003. [Consulta: 11 desembre 2022].
* ↑ «Diari de sant cugat 996 by Premsa Local Sant Cugat - Issuu» (en anglès) p. 3. [Consulta: 11 desembre 2022].
* 1 2 «Sant Cugat distingue a entidades implicadas con el municipio» (en castellà). La Vanguardia, 12-03-2013. [Consulta: 11 desembre 2022].
* ↑ NacióSantCugat. «Els Premis Ciutat de Sant Cugat es posposen fins al 2021 a causa del coronavirus | NacióSantCugat». [Consulta: 11 desembre 2022].
* 1 2 «Ajuntament de Sant Cugat - Premis Sant Cugat». Arxivat de l'original el 2022-12-11. [Consulta: 11 desembre 2022].
* ↑ «Propostes per als Premis Ciutat 2013». Tot Sant Cugat. [Consulta: 11 desembre 2022].
* ↑ «Premis Sant Cugat 2018 | Teatre-Auditori de Sant Cugat». [Consulta: 11 desembre 2022].
* ↑ Punt, El. «Els Premis Ciutat de Sant Cugat tenen 14 candidatures finalistes - 28 febrer 2011». [Consulta: 11 desembre 2022].
* ↑ «Ràdio Sant Cugat recupera la celebració dels Premis Santcugatencs de l'Any». cugat.cat. [Consulta: 11 desembre 2022].
* ↑ Llibertat.cat. «Ramon Barnils, deu anys després de l'adéu». [Consulta: 11 desembre 2022].
* ↑ «Els Premis Sant Cugat 2018 reconeixen el volei, la ciència, una entitat social, el gospel i un centre escolar». TV Sant Cugat, 01-04-2019. [Consulta: 11 desembre 2022].
* ↑ «L'Ajuntament recupera els Premis Ciutat de Sant Cugat amb canvi de nom». Cugat Mèdia. [Consulta: 12 octubre 2024].

## Enllaços externs

* «Especial Premis Sant Cugat 2018, a Cugat.cat». [Consulta: 11 desembre 2022].